**שירן סֶנְדֶל** (נולדה ב-30 באפריל 1987) היא שחקנית, מנחת טלוויזיה וזמרת ישראלית.

סנדל על סט צילומי הסדרה "גאליס", 2012

ביוגרפיה
--------

סנדל נולדה וגדלה בקריית טבעון.

בתיכון למדה במגמת תיאטרון, ושם הופיעה במספר מחזות כגון "אוליבר טוויסט", "תיבת נח" ו"חתולים". בגיל 14 החלה להשתתף בפרסומות והצגות ילדים.

את שירותה בצה"ל עשתה כמש"קית שלישות במחנה גלילות. לאחר שחרורה, עבדה בצוות בידור על אונייה במשך כשלושה חודשים. לאחר מכן, החלה ללמוד במכינה של סטודיו למשחק של יורם לוינשטיין.

ב-2006 השתתפה בקליפ של השיר "רוצה בנות" של חובבי ציון.

בשנת 2009 השתתפה במחזמר "בנות הווינקס", בתפקיד סטלה.

בשנים 2012–2016 גילמה את דמותה של "יולי סער" למשך שבע עונות בסדרת הנעורים "גאליס" בערוץ הילדים של HOT.

בשנת 2013 החלה להנחות את התוכנית "ששטוס" בערוץ הילדים, לצד דניאל מורשת. בקיץ 2013 השתתפה סנדל ב"מופע של גאליס", לצד יתר משתתפי הסדרה. החל מקיץ 2013 היא מנחה את שעשועון הילדים "הבנים והבנות" המשודר בערוץ הילדים. באותה שנה גם פתחה בסיבוב הופעות בשם "המופע של שירן וליאור", יחד עם חברתה בגאליס ליאור כהן. בקיץ 2014 הופיעה בהצגת הילדים "סופרסטאר" לצד מיכל מוכתר וליאור כהן.

בשנת 2014 השתתפה בפרויקט הלהקה בתור "שופטת בתחום יחסי הציבור" וכן בתוכנית התיעוד "Me אני" של ערוץ הילדים. באותה השנה עלה לאקרנים הסרט "גאליס - המסע לאסטרה", בו שיחקה את זויה. באוקטובר 2014 השתתפה במופע "איי לאב גאליס" ובחג החנוכה, הופיעה ב"משחקי הפסטיגל" עם השיר "זה תורי".

ב-2015 הצטלמה סנדל לעונתה השנייה של הסדרה "פצועים בראש". בנוסף נבחרה לפרזנטורית של מותג תכשיטי הכסף הבינלאומי "תומאס סאבו". בקיץ אותה השנה השתתפה לצד אודי ואביעד ואחרים בהצגה "עולם הקרח בספארי", בספארי רמת גן.

ב-2015 השתתפה במופע "היי-סקול פסטיגל", ואף השתתפה בפסטיגל ההמשך "היי סקול פסטיגל 2" בשנת 2016.

ביוני 2015 צילמה את הסרט השני והאחרון של "גאליס", "גאליס - קונקט", שיצא לאקרנים ב-14 באפריל 2016.

ב-2017 השתתפה בגרסה הקולנועית לסיטקום הנוער המצליח "מועדון החנונים", "מועדון החנונים: הסרט". באותה שנה החל שידור העונה השלישית בסדרת המערכונים הקומית "שבט צוצלת" בערוץ זום לצופי yes. בסדרה, סנדל מגלמת את דמותה של לילך, חניכה בשבט צוצלת.

ב-2018 הצטרפה לעונה השנייה של הסדרה "המלאך השומר שלי" וגילמה את לוסי פרבר, התגלמות השטן.

ב-2018 החלו שידורים של פרקי העונה השנייה של הסדרה "Oboy", בהשתתפות סנדל.

ב-17 במאי 2018 הוציאה שיר בשם "בוא תישאר איתי פה". השיר זכה לכ-50,000 צפיות בתוך יממה.

בשנת 2019 החלה לשחק בסדרה "התחנה" בתפקיד חן לייבוביץ'. באותה שנה שיחקה בסרטו של אלון גור אריה "המוסד" בתפקיד אביגיל.

באוקטובר באותה שנה השתתפה יחד עם אחותה הכדורגלנית קארין סנדל בעונה השביעית של סדרת הדוקו-ריאלטי "גולסטאריות" של HOT.

בשנת 2020 השתתפה סנדל בפסטיגל לציון 40 שנה לפסטיגל, וחידשה את השיר "שלוש חברות" יחד עם עדי הימלבלוי וריף נאמן.

באוגוסט 2021 יצא לאקרנים הסרט "שמלת השבת של חנה'לה", בו גילמה את צילי.

חיים אישיים
-----------

סנדל מתגוררת בתל אביב. אחותה היא הכדורגלנית קארין סנדל והשחקנית שירה לוי היא בת דודתה.

פילמוגרפיה
----------

### טלוויזיה

| שנה | הסדרה | תפקיד | הערות |
| --- | --- | --- | --- |
| 2011 | 101 דרכים לעוף משעשועון | עצמה | מתמודדת בגמר |
| 2012 | גאליצ'ט |  |
| 2012–2016 | גאליס | יולי סער | שחקנית ראשית |
| 2012 | שעשועון גאליס | עצמה | מתמודדת בגמר |
| 2013 | סתאאאם! |  |
| 2013 | טקס נבחרי הילדים 2012 |  |
| 2013 | הבנים והבנות | מנחה |
| 2014 | ששטוס |
| 2014 | Me אני |  |
| 2014 | עממיות | מריאן ווזניאקי | אורחת בפרק אחד |
| 2015 | נדחפים | עצמה |  |
| 2016 | פרויקט הלהקה | עונה 2 |
| 2016 | הבנים והבנות | מנחה |
| 2016 | Oboy | סיוון קינן | שחקנית משנית |
| 2018 | המלאך השומר שלי 2 | לוסי פרבר/ השטן |  |
| 2018 | ארץ נהדרת | עצמה | אורחת בפרק אחד |
| 2018 | שבט צוצלת | לילך |  |
| 2019 | התחנה | חן לייבוביץ' | שחקנית ראשית |
| 2019 | תמרות עשן דינה פרנשטיין |  | שחקנית ראשית |

### קולנוע

| שנה | סרט | תפקיד | הערות |
| --- | --- | --- | --- |
| 2014 | גאליס - המסע לאסטרה | יולי סער / זויה |  |
| 2016 | גאליס - קונקט | יולי סער |  |
| 2017 | מועדון החנונים: הסרט | היידי |  |
| 2019 | המוסד | אביגיל |  |
| 2021 | שמלת השבת של חנה'לה | צילי |  |

### מופעים

| שנה | מופע | תפקיד |
| --- | --- | --- |
| 2013 | גאליס - המופע | יולי סער |
| 2014 | איי לאב גאליס | יולי סער |
| 2014 | משחקי הפסטיגל | סוניק |
| 2015 | היי סקול פסטיגל | שירן |
| 2016 | גאליס - מופע סוף | יולי סער |
| 2016 | היי סקול פסטיגל 2 | שירן |
| 2020 | my פסטיגל | שירן |

קישורים חיצוניים
----------------

ויקישיתוף מדיה וקבצים בנושא **שירן סנדל** בוויקישיתוף
* שירן סנדל, ברשת החברתית אינסטגרם
* שירן סנדל, במיזם "אישים" לתיעוד היצירה הישראלית
* שירן סנדל, במסד הנתונים הקולנועיים IMDb (באנגלית)
* שירן סנדל, באתר "אידיבי", מאגר הידע העברי לקולנוע ישראלי ועולמי
* שירן סנדל, באתר ספוטיפיי
* חן לב, הדבר הגדול הבא: שירן סנדל מסתערת על ערוץ הילדים, באתר nrg‏, 15 בפברואר 2012
* הדס בשן, ‏אצל הפסיכולוג הבנתי שעברתי פגיעה כשהייתי ילדה קטנה, באתר ‏מאקו‏, 2 במרץ 2017

הערות שוליים
------------

1. 1 2  חן לב, הדבר הגדול הבא: שירן סנדל מסתערת על ערוץ הילדים, באתר nrg‏, 15 בפברואר 2012
2. ↑  חובבי ציון הערוץ הרשמי (2019-07-03), *חובבי ציון - רוצה בנות 2006*, נבדק ב-2019-07-13
3. ↑  כובשות: דר זוזובסקי ושירן סנדל קוטפות קמפיינים
4. ↑  או, כן: "או בוי" תשודר בכל ספקי התוכן ותשיק עונה שנייה, באתר וואלה!‏, 9 באוגוסט 2018
5. ↑  לירון שמם, ‏"היו תקופות שלא היה אוכל בבית, בקושי לחם", באתר ‏מאקו‏, 13 באוגוסט 2014
6. ↑  דניאל אוחנה, שירן סנדל: "פתטי בעיני שראש הממשלה מוצא זמן לכתוב סטטוס לרותם סלע", במדור "פנאי פלוס" באתר ynet‏, 27 במרץ 2019

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007588127305171
* VIAF: 317133987
* WorldCat: viaf-317133987

 |